Xitoy turizm tarmog‘i Yangi yil nishonlanishidan 60 mlrd dollardan oshiq daromad oldi

Xitoyning Bahor bayrami (oy taqvimi bo‘yicha yangi yil) kunlari turizmdan olgan daromadi 61 milliard dollardan (423 milliard yuan) oshdi. Bu haqda mamlakat turizm ishlari bo‘yicha milliy boshqarmasi ma’lum qildi, deb xabar beradi “Interfaks”.

Joriy yilda bu boradagi daromad 2016-yilga nisbatan salkam 16 foizga ko‘p bo‘ldi. Bayram kunlari Xitoy aholisi mamlakat ichida 344 million safarni amalga oshirdi, bu esa o‘tgan yil ko‘rsatkichidan 16,3 foiz ortiq.
Ma’lumot uchun, mamlakatda oy taqvimi bo‘yicha yangi yilning nishonlanishi 28-yanvarga to‘g‘ri keldi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.